 .

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 450-02/23-01/2**

**URBROJ: 2186-3-01/1-23-3**

**Cestica, 20.03.2023.**

 **OPĆINSKOM VIJEĆU OPĆINE CESTICA**

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Cestica („Službene novine Varaždinske županije 13/21) Općinskom vijeću Općine Cestica dostavljam prijedlog Odluke o zaduživanju Općina Cestica, uz sljedeće obrazloženje

Sukladno članku 120. Zakona o proračunu (Narodne novine 144/21) općina kao jedinica lokalne samouprave može se dugoročno zadužiti samo za investicije koje se financiraju iz njezina proračuna ili za refinanciranje postojećeg duga odlukom predstavničkog tijela uz prethodnu suglasnost ministra financija. Postupak dobivanja suglasnosti za zaduživanje općina kao i obvezni dijelovi zahtjeva, obvezni prilozi i dokumentacija uređeni su Pravilnikom o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ broj 55/09 i 139/10).

Za financiranje Projekta: „Rekonstrukcija postojeće građevine javne i društvene namjene – društveni dom“, osigurana su sredstva u Agenciji za plaćanja u poljoprivredu, ribarstvu i ruralnom razvoju, Zagreb i vlastita sredstva Općine Cestica. Radi zatvaranja financijske konstrukcije potrebno je zadužiti se kod poslovne banke.

Sukladno članku 30. stavak 1 točka 11, Zakona o javnoj nabavi („Narodne novine“ broj 120/16) nije potrebno provoditi javnu nabavu.

Sukladno tome prihvaćena je Indikativna ponuda Hrvatske banke za obnovu i razvitak, Zagreb, Strossmayerov trg 9, po cijeni ponude od 769.565,35 eura. Kamatna stopa iznosi 2,2% godišnje, fiksna u skladu s Programom kreditiranja. Naknada za obradu kredita iznosi 0,2% jednokratno, prije prvog korištenja.

Kako je točkom 5. članka 10. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ br.55/09 i 139/10) propisano da odluka predstavničkog tijela o zaduženju mora sadržavati za koju se investiciju zadužuje, banku kod koje se zadužuje, iznos kredita, rok otplate, kamatnu stopu, vrijeme počeka, sredstva osiguranja kredita i druge moguće troškove, što ova Odluka o zaduživanju sadržava, predlaže se njeno donošenje u predloženom tekstu.

Načelnik:

Mirko Korotaj

 

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA:450-02/23-01/2**

**URBROJ: 2186-3-02-23-4**

**Cestica, 20.03.2023**

Na temelju članka 120. Zakona o Proračunu (NN144/21), članka 48. Zakona o lokalnoj i područnoj (regionalnoj) samoupravi (NN33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 10. Točka 5. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave (NN 55/09, 139/10) i članka 28. Statuta Općine Cestica (Službeni vjesnik Varaždinske županije 13/21), Općinsko vijeće Općine Cestica na svojoj 12. sjednici održanoj dana 20.03.2023. godine donosi

**ODLUKU O ZADUŽIVANJU**

**Članak 1.**

Odobrava se zaduženje Općine Cestica kod Hrvatske banke za obnovu i razvitak, Zagreb, Strossmayerov trg 9 u iznosu od **769.565,35** **eura** (sedamstošezdesetdevettisućapetstošezdesetpeteura i tridesetpetcenti), na rok otplate 5 godina uključujući 2 godine počeka, uz slijedeće uvjete:

|  |  |
| --- | --- |
| Iznos kredita:  | **769.565,35 eura** |
| Vrsta kredita: | Dugoročni kredit |
| Namjena kredita: | Rekonstrukcija postojeće građevine javne i društvene namjene – društveni dom |
| Način otplate kredita:  | 36 jednake uzastopne mjesečne rate koje dospijevaju zadnjeg dana u mjesecu (1. rata dospijeva 31.10.2026. godine) |
| Kamatna stopa: | **2,2% godišnje, fiksna** u skladu s Programom kreditiranja |
| Interkalarna kamata:  | U razdoblju korištenja kredita na iskorišteni iznos kredita obračunavati će se kamata po metodi i visini redovne. Kamate se obračunavaju i naplaćuju kvartalno. |
| Zatezna kamata:  | U skladu s važećim Pravilnikom o načinu i rokovima obračuna kamata, promjenjiva |
| Naknada za obradu kredita:  | **0,2% jednokratno**, prije korištenja kredita |
| Naknada za rezervaciju sredstava:  | Ne naplaćuje se |
| Prijevremena otplata kredita: | Sukladna programu kreditiranja  |
| Naknada za prijevremenu otplatu kredita:  | 1% od svote prijevremeno otplaćene glavnice. Na primljena sredstva ESI fondova kojima se umanjuje glavnica kredita HBOR-a, neće se obračunavati i naplaćivati naknada za prijevremeni povrat kredita. |

**Članka 2.**

Na ime jamstva za povrat kredita Općina Cestica će izdati zadužnicu i mjenice.

**Članak 3.**

Odobrena kreditna sredstva u iznosu od 769.565,35 eura koristiti će se za financiranje rekonstrukcije postojeće građevine javne i društvene namjene – društveni dom. Navedena investicija planirana je u Proračunu Općine Cestica za 2023. godinu i projekcijama za 2024. i 2025. godinu u razdjelu 002, Program 00203 Komunalne djelatnosti-investicije, aktivnost A100005 Dodatna ulaganja na građevinskim objektima, konto 412 Nematerijalna imovina-ulaganja na tuđoj imovini radi prava korištenja.

**Članka 4.**

Ovlašćuje se Načelnik Općine Cestica za potpis Ugovora o kreditu, nakon dobivanja suglasnosti Vlade Republike Hrvatske.

Ovlašćuje se Načelnik Općine Cestica za potpis zadužnice i mjenica.

**Članak 5.**

Ova Odluka stupa na snagu prvog dana od dana objave u Službenom vjesniku Varaždinske županije.

Predsjednik Općinskog vijeća:

Darko Majhen, mag.pol.